**Az Adatvédelmi Tanácsadó Kft.**

**„Foodejó” nyereményjáték szabályzata**

A jelen szabályzat szerinti nyereményjátékot az Adatvédelmi Tanácsadó Kft. (székhely: 2120 Dunakeszi, Eszterházy Pál u. 1. 1/10., cj: 13-09-197654, adószám: 26270007-2-13, telefonszám: 20/570-3773, e-mail: info@adatvedelmiauditor.hu, képviseli: Dr. Bölcskei Krisztiánné, a továbbiakban: Szervező) önállóan szervezi az a jelen szabályzat alapján:

1. A nyereményjáték adatkezelője a Szervező. A nyereményjáték időtartama alatt a játékszabályzat hozzáférhető minden felhasználó számára a www.adatvedelmiauditor.hu/foodejo weboldalon. A szabályzat módosításait, valamint a játék esetleges megszüntetéséről szóló értesítést a Szervező e weboldalon teszi közzé.
2. A nyereményjáték Szervezőjének bármely, a jelen játékkal kapcsolatos döntése végleges és minden tekintetben kötelező érvényű, azokkal kapcsolatban jogi úton eljárás nem kezdeményezhető. A Szervező kizárja a weboldal felhasználó, vagy a játékban résztvevő bármely jogcímen történő, Szervezővel szembeni igény érvényesítésének lehetőségét.
3. Szervező fenntartja a jogot a játék törlésére vagy felfüggesztésére, vagy a nyeremények részben vagy egészben történő megtagadására, ha a játék kapcsán visszaélés, vagy a feltételek megszegésének gyanúja merül fel, vagy vis major esetén.
4. A Szervező fenntartja magának a jogot arra, hogy a játékszabályzatot, vagy magát a játékot kiegészítse vagy módosítsa, de arról a weboldalon keresztül köteles értesíteni a weboldal felhasználóit, valamint a játékban résztvevőket.
5. A promóciós játékban történő részvétel a mindenkor hatályos szabályzat megértésének és elfogadásának minősül.
6. A játék meghatározása
7. **Tárgynyeremények (lásd: A nyeremények fejezetet) kisorsolása azok között, akik a promóciós játék Szervezőjének közösségi oldalán (**[**www.facebook.hu/adatvedelmiauditor**](http://www.facebook.hu/adatvedelmiauditor)**) kommentben megírják, hogy melyik alapítványt, szervezetet támogassa a Szervező egyszeri, nettó 100.000 Ft-tal.**
8. Mindezek alapján, a Szervező jogosult ellenőrizni a válaszokat.
9. **A játék időtartama: 2019. március 1. napjától 2019. március 15. napján 24:00 óráig tart. A sorsolás egy alkalommal, 2019. március 18. napján 10:00 órakor történik a játékban részt vevők publikus neveinek felhasználásával, véletlengenerátor segítségével**
10. A játékban történő részvétel feltételei:
11. A nyereményjátékban részt vehet minden természetes személy, az alábbi kivételekkel: a játékban nem vehetnek részt
    1. a Szervező vezető tisztségviselői, munkavállalói, megbízottjai, valamint, ezen személyeknek a hatályos Ptk. -ban meghatározott közeli hozzátartozói; valamint
    2. a Szervező megbízásából a nyereményjáték előkészítésében és lebonyolításában közreműködő személyek és cégek vezető tisztségviselői, munkavállalói, megbízottjai, valamint, és ezen személyeknek a hatályos Ptk.-ban meghatározott közeli hozzátartozói.
12. A sorsoláson történő részvétel feltételei
13. A sorsoláson azok a játékban részt vett természetes személyek vehetnek részt, akik a fent említett közösségi oldalon közzétett felhívásra megírják kommentben, hogy melyik alapítványt vagy szervezetet támogassa a Szervező egyszeri, nettó100.000 Ft-tal, 2019. március hónapban.
14. A játék menete
15. A fent nevezett közösségi oldalon megjelenő kommentekhez kapcsolódó személyes adatok (lásd korábban: I. 3.-ban) egy, más adatbázisoktól elkülönített adatállományba kerülnek.
16. A véletlengenerátor segítségével történő sorsolásokkor ezen adatállományból kerülnek kisorsolásra a nyertesek.
17. A sorsolás alkalmával 4 résztvevő kerül kisorsolásra; két nyertes és két pótnyertes.
18. A nyertes a nyereménye átvételét kizárólag a Szervezőtől kapott visszaigazoló elektronikus üzenet útján tudja intézni: vissza kell igazolnia a játékban történt részvételét, valamint a nyeremény elfogadását az elektronikus üzenet kézhezvételét követő 5 napon belül.
19. Amennyiben
    1. a határidő eredménytelenül telt el, vagy
    2. a kapcsolatfelvétel háromszori próbálkozás ellenére sem sikerült, vagy
    3. a nyertes a Szervezőt arról tájékoztatja, hogy a játékban nem vett részt, vagy
    4. a nyereményt nem kívánja elfogadni, úgy a pótnyertes kerül kiértesítésre a fentiek szerint.
20. Ha
    1. a pótnyertessel kapcsolatos határidő eredménytelenül telt el, vagy
    2. a kapcsolatfelvétel háromszori próbálkozás ellenére sem sikerült, vagy
    3. a pótnyertes a Szervezőt arról tájékoztatja, hogy a játékban nem vett részt, vagy
    4. a nyereményt nem kívánja elfogadni, úgy a nyereményt a Szervező újabb sorsolással sorsolja ki.
21. A nyereményt a nyertes, vagy az általa megjelölt személy az elektronikus üzenetben leegyeztetett módon, helyen és időben veheti át az elektronikus üzenetben számára megküldött, voucher bemutatásával. A voucher nem tartalmaz személyazonosításra közvetlenül alkalmas adatot.
22. A nyeremények
23. **A promóciós játék nyereményei: 1-1 darab szabadon választott recept csomag a Foodejó (**[**www.foodejo.hu**](http://www.foodejo.hu)**, www.facebook.hu/foodejohun) jóvoltából.**
24. **A nyeremények átvételére szóló vouchert 2019. március hó 31. napjáig lehet beváltani és a nyereményeket átvenni.**
25. A nyeremények más termékre nem cserélhetők, továbbá készpénzre nem válthatók át, valamint más személyre nem ruházhatók át.
26. Adatvédelem
27. A Szervező a jelen játékszabályzatban is felhívja a résztvevők figyelmét arra, az adataik kezelésének jogalapja a résztvevők, mint érintettek önkéntes hozzájárulása a játékszabályzat és adatvédelmi tájékoztató megértését és elfogadását követően, célja pedig a sorsolás lebonyolítása, az érintettek azonosítása a sorsolást követően, valamint a kapcsolattartás.
28. Szervező a nyertesek neveit a közösségi oldalán elérhetővé teheti harmadik személyek számára, ezért felhívja a felhasználók figyelmét, hogy ennek tudatában mérlegeljék a promóciós játékon történő részvétel lehetőségét.
29. Tekintettel arra, hogy a játékban történő részvétel ingyenes (tétfizetéshez nem kötött), továbbá arra, hogy meghatározott kommenteléshez kötött, így a Szerencsejáték szervezéséről szóló 1991. évi XXXIV. törvény hatálya alá nem esik, nem engedélyköteles, és nem bejelentés-köteles tevékenység. Amennyiben Szervezőnek adófizetési kötelezettsége fakadna a jelen nyereményjáték szervezéséből, azt a játékban résztvevőkre, vagy a nyertesekre nem hárítja el, maga viseli.

Lezárva: 2019. február 25.

Dr. Bölcskei Krisztiánné

Adatvédelmi Tanácsadó Kft.

Adatvédelmi tájékoztató

a „Foodejó” nyereményjáték szervezése kapcsán

Az Adatvédelmi Tanácsadó Kft. (székhely: 2120 Dunakeszi, Eszterházy Pál u. 1. 1/10., cj: 13-09-197654, adószám: 26270007-2-13, telefonszám: 20/570-3773, e-mail: info@adatvedelmiauditor.hu, mint adatkezelő fontosnak tartja minden érintett természetes személy (továbbiakban: érintettek) adatkezeléshez kapcsolódó jogának tiszteletben tartását és érvényre juttatását, ezért ezúton tájékoztatja az érintetteket, hogy tiszteletben tartja az érintettek személyhez fűződő jogait, és adatkezelése során a magyar hatályos jog anyagi és eljárásjogi szabályai, a mindenkor hatályos adatvédelmi tájékoztatója, szabályzata értelmében jár el.

|  |  |  |  |  |  |  |
| --- | --- | --- | --- | --- | --- | --- |
| Cél | Jogalap | Érintettek | Adatkategória | Időtartam | Mód | Forrás |
| a nyereményjátékban résztvevő érintettek sorsoláshoz szükséges adatnak rendelkezésre bocsátása a sorsolás lebonyolításához, valamint a nyertesekkel való kapcsolatfelvétel | önkéntes hozzájárulás | Minden természetes személy, aki a nyereményjátékban adatainak megadásával részt vesz | lásd alább | lásd alább | jelentkezés elektronikusan, manuálisan  sorsolás/eredményhirdetés elektronikusan, véletlengenerátor segítségével,  kiértesítés elektronikusan, manuálisan | érintettek |

1. Adatkezelő lehetővé teszi az érintettek számára, hogy a következőkben részletezett adataik megadásával nyereményjátékban vegyenek részt a nyereményjátékra vonatkozó szabályok alapján. Az aktuális nyereményjáték(ok) és a vonatkozó játékszabály(ok), feltételek a Nyereményszabályzatban elérhetőek.

**Mi az adatkezelés jogalapja?**

1. A nyereményjátékban történő részvétel önkéntes hozzájáruláson alapul (GDPR 6. cikk 1. a.).

**Kik az érintettek?**

1. Az érintettek köre: Minden természetes személy, aki a nyereményjátékban adatainak megadásával részt vesz (játékosok).

**Melyek az adatkezelés során kezelt adatok körei és céljai?**

1. A kezelt adatok köre és céljai
   1. a nyereményjátékra történő jelentkezés, és így sorsolás kapcsán az érintettek közösségi oldalon publikussá tett nevei
   2. a nyertes kiértesítéséhez szükséges adatok:

nyertes neve azonosítás

nyertes közösségi oldalon

található profilja kapcsolatfelvétel/kiértesítés

(üzenetküldés)

* 1. voucher megküldéséhez szükséges adatok:

nyertes neve azonosítás

nyertes közösségi oldalon

található profilja üzenetküldés

* 1. a nyeremény átvétele kapcsán kezelt adatok:

voucher nyeremény átvételére jogosultság

1. Voucher beváltásához a Foodejó kizárólag voucher számot kap az Adatkezelőtől, így a Foodejó a nyertes személyét ezen az úton nem ismeri meg.

**Mi az adatkezelés célja?**

1. Az adatkezelés célja a nyereményjátékban résztvevő érintettek sorsoláshoz szükséges adatnak rendelkezésre bocsátása a sorsolás lebonyolításához, valamint a nyertesekkel való kapcsolatfelvétel.

**Hogyan történik az adatkezelés?**

1. Az adatkezeléssel érintett tevékenység és folyamat a következő:
   1. Az érintett – a nyereményjáték szabályai szerint – részt vesz a nyereményjátékban (posztol).
   2. Adatkezelő a nyereményjáték szabályai szerint végrehajtja a sorsolást.
   3. Adatkezelő a nyerteseket a megadott elérhetőségeiken kiértesíti a nyereményjáték szabályai alapján, valamint a nyertesek publikus nevét kiposztolja a játék oldalán, így elérhetővé teszi más érintettek, valamint harmadik személyek számára, ezért felhívja az érintettek figyelmét, hogy ennek tudatában mérlegeljék a nyereményjátékon történő részvétel lehetőségét.

**Meddig tart az adatkezelés?**

1. Adatkezelés időtartama:
   1. a nem nyertesek vonatkozásában a nyereménysorsolás lebonyolításáig tart.
   2. nyertes vonatkozásában a voucher beváltásáig, legkésőbb 2019. március hó 31. napjáig tart.

**Mi az adatkezelés módja?**

1. Az adatkezelés módja:
2. jelentkezés elektronikusan, manuálisan
3. sorsolás/eredményhirdetés elektronikusan, véletlengenerátor segítségével,
4. kiértesítés elektronikusan, manuálisan

**Honnan vannak az adatok?**

1. Adatok forrása: közvetlenül az érintettől.

**Történik adatközlés harmadik fél számára?**

1. Adatközlés: nyertesek publikus nevei a nyereményjáték oldalán kipublikálásra kerülnek.

**Hogyan biztosítja az adatok védelmét az Adatkezelő?**

1. Adatkezelő gondoskodik az adatok biztonságáról. Ennek érdekében megteszi azokat a technikai és szervezési intézkedéseket és kialakítja azokat az eljárási szabályokat, amelyek az irányadó jogszabályok, adat- és titokvédelmi szabályok érvényre juttatásához szükségesek.

Adatkezelő az adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

Az adatbiztonság szabályainak érvényesüléséről az Adatkezelő a belső szabályzatok, utasítások, eljárási rendek útján (is) gondoskodik.

Adatkezelő az adatok biztonságát szolgáló intézkedések meghatározásakor és alkalmazásakor tekintettel van a technika mindenkori fejlettségére és több lehetséges adatkezelési megoldás közül azt választja, amely a személyes adatok magasabb szintű védelmét biztosítja, kivéve, ha az aránytalan nehézséget jelentene.

Az Adatkezelő az informatikai védelemmel kapcsolatos feladatai körében gondoskodik különösen:

* A jogosulatlan hozzáférés elleni védelmet biztosító intézkedésekről, ezen belül a szoftver és hardver eszközök védelméről, illetve a fizikai védelemről (hozzáférés védelem, hálózati védelem);
* Az adatállományok helyreállításának lehetőségét biztosító intézkedésekről, ezen belül a rendszeres biztonsági mentésről és a másolatok elkülönített, biztonságos kezeléséről (tükrözés, biztonsági mentés);
* Az adatállományok vírusok elleni védelméről (vírusvédelem);
* Az adatállományok, illetve az azokat hordozó eszközök fizikai védelméről, ezen belül a tűzkár, vízkár, villámcsapás, egyéb elemi kár elleni védelemről, illetve az ilyen események következtében bekövetkező károsodások helyreállíthatóságáról (archiválás, tűzvédelem).

**Történik automatizált döntéshozatal, profilalkotás?**

1. Automatizált döntéshozatal, profilalkotás: nem történik.

**Milyen jogaim vannak?**

1. Az Info tv., valamint az Európai Parlament és a Tanács (EU) 2016/679 Rendelete alapján az érintett jogai a következők: a hozzáférés (tájékoztatás) joga, a helyesbítés joga, a törléshez/”elfeledtetéshez” való jog, az adatok zároláshoz/korlátozáshoz való jog, tiltakozáshoz való jog, bírósághoz fordulás joga, hatósághoz fordulás joga.

**Hol és hogyan kérhetek részletes tájékoztatást az adatok kezeléséről, továbbításáról, valamint hol és hogyan élhetek jogaimmal?**

1. Érintettek jogaikat az Adatkezelő fenti kapcsolattartási címeinek bármelyikére küldött kérelemmel gyakorolhatják.

**Hova fordulhatok az önrendelkezési jog megsértése esetén?**

Nemzeti Adatvédelmi és Információszabadság Hatóság

Cím: 1125 Budapest, Szilágyi Erzsébet fasor 22/c

Telefon: +36 (1) 391-1400

Fax: +36 (1) 391-1410

www: http://www.naih.hu

e-mail: ugyfelszolgalat@naih.hu

Az érintett a jogainak megsértése esetén a lakóhelye szerint illetékes bírósághoz fordulhat és sérelemdíjat követelhet. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az Adatkezelő köteles bizonyítani.